Factio Whig (Civitates Foederatae)
Factio Whig fuit factio civilis quae medio saeculo undevicensimo in Civitatibus Foederatis agebat. Quattuor Praesides Civitatum Foederatarum sodales factionis fuerunt. Factio, maior pars Rationis Factionum Alterius, ab 1830 fere ad circa 1855, contra rationes Praesidis Andreae Jackson et eius Factionis Democraticae constituta est. Praesertim, sodales Whig dominatum sustinebant Congressus contra praesidem, rationem modernizationis et protectionismi protectionis suadentes. Nomen electum est ex whig Americanis anni 1776, qui pro libertate pugnaverant, et ob whig, tum nomen hominum late agnitum qui se contra tyrannidem agnoscebant. Nomen factioni Whig in Anglia recta cognatum est. Inter sodales Factionis Whig fuerunt Daniel Webster, Gulielmus Henricus Harrison, Henricus Clay Kentukiensis (eorum dux praestantissimus), et alii duces civitatis. Praeter Harrison, Factio Whig Party generales Zachariam Taylor et Winfield Scott nominavit. Bina decennia, duo candidati Factionis Whig, Gulielmus Henricus Harrison et Zacharia Taylor, praeses creati sunt, quorum ambo in Aedibus Albis obierunt. Harrison mortuo, Ioannes Tyler praeses factus est, sed a factione mox expulsus est. Millard Fillmore, qui praeses post Taylor mortuum factus est, fuit ultimus Whig qui amplissimum civitatis magistratum gessit. Factio ad ultimum a quaestione num servitus in territoria introduci debeat interiit. Factione ob hanc quaestionem fissa, grex contra servitutem repugnans nominationem sui Praesidis Fillmore obstruxit, qui tum honorem iterum gerebat, in comitiis praesidentialibus anni 1852; potius, factio Generalem Winfield Scott nominavit. Plurimi duces Factionis Whig reipublicae demum defuerunt (ut ad tempus defuit Abraham Lincoln) aut alias factiones inierunt. Suffragatores septentrionales plerumque sese cum Factione Republicana coniunxit. Ante tempus comitiorum praesidentialium anni 1856, factio defuncta fere fuit. In regione meridiana, factio omnino evanescuit, sed ideologia whig, ut fundamenta rationum desideratarum, nonnulla decennia perseverabat, maioresque partes in formatis gubernationum civitatum rationibus aevo reconstructionis agens.